# Ideoplæg til politikker for Advokatfirmaet XX

**efter § 8 i lov om forebyggende foranstaltninger mod hvidvask af udbytte og finansiering af terrorisme**

[Endelige politikker bør udarbejdes konkret og individuelt ud fra den enkelte advokats/advokatvirksomheds behov].

Advokatvirksomhed XX har som led i fastsættelsen af en politik for virksomhedens overordnede strategiske mål for håndtering af sager omfattet af Hvidvaskloven samt risikostyring udpeget partner[ne] xx som sammen med ledelsen skal sikre, at advokatvirksomhedens politikker, risikovurdering og forretningsgange holdes opdateret, samt at reglerne i Hvidvaskloven efterleves af Advokatvirksomhed XX.

Partner[ne] xx er sammen med Advokatvirksomhed XX’ ledelse ansvarlige for advokatvirksomhedens risikoledelse og –styring, således at Advokatvirksomhed XX alene påtager sig sagstyper som falder inden for Advokatvirksomhed XX’ strategiske målsætning, samt at sagsområderne som virksomheden påtager sig er identificeret og vurderet i risikovurderingen.

[Uddyb nærmere om særlige organisatoriske forhold i advokatvirksomheden, risikovilligheden advokatkontoret ønsker at påtage sig, ansvarsfordeling eller andre særlige forhold]

Advokatvirksomhed XX har som led i fastsættelsen af advokatvirksomhedens strategiske mål bestemt, hvilke sagsområder advokatkontoret ønsker at påtage sig og identificeret samt afgrænset risikoen ved de enkelte sagsområder. [F.eks. skal det fremgå hvilken risiko advokatkontoret ønsker ved ejendomshandler. Vil kontoret have alle handler, kun handler fra nærområdet, ingen luksusejendomme, ingen udlændinge (evt. fra tredjelande uden for EU/med lav hvidvaskkontrol) etc.]

Advokatvirksomhed XX har som overordnet strategisk mål for virksomheden at beskæftige sig med følgende sagsområder omfattet af § 1, stk. 1, nr. 14 i hvidvaskloven:

[Vælg relevante områder og uddyb eventuel geografisk, økonomisk eller anden afgrænsning inden for hvert enkelt område]

1. køb og salg af fast ejendom eller virksomheder,
2. forvaltning af klienters penge, værdipapirer eller andre aktiver,
3. åbning eller forvaltning af bankkonti eller værdipapirdepoter,
4. tilvejebringelse af nødvendig kapital til oprettelse, drift eller ledelse af virksomheder eller
5. oprettelse, drift eller ledelse af virksomheder, fonde m.v., eller
6. når de på en klients vegne og for dennes regning foretager en finansiel transaktion eller en transaktion vedrørende fast ejendom.

Ad 1) ved køb og salg af fast ejendom har Advokatvirksomhed XX fastsat, at [indsæt beskrivelse af de forskellige typer af ejendomshandler som kontoret modtager]

Ad 2) ved forvaltning af klienters penge, værdipapirer eller andre aktiver har Advokatvirksomhed XX fastsat, at [indsæt beskrivelse af de forskellige typer af forvaltning som kontoret varetager]

Ad 3) […]

Advokatvirksomhed XX’ ledelse skal løbende overveje om nærværende politik i fuldt tilstrækkeligt omfang fastsætter de overordnede strategiske mål i relation til forebyggelse af hvidvask og finansiering af terrorisme samt det overordnede grundlag for strategisk og operationel risikostyring.